ai4bharat/Pralekha huggingface dataset:
રેલવે મંત્રાલય
ભારતીય રેલવે ડિજિટલ ઈન્ડિયા પહેલને મોટા પાયે પ્રોત્સાહન આપી રહી છે
રેલવે પ્રવાસીઓને સુવિધા આપતી વ્યવહારોની ડિજિટલ પદ્ધતિ
ઈ-કેટરિંગ સેવા હાલમાં 1755 સેવા પ્રદાતાઓ અને 14 ફૂડ એગ્રીગેટર્સ દ્વારા 310 રેલવે સ્ટેશનો પર ઉપલબ્ધ છે, જે દરરોજ સરેરાશ 41,844 ભોજન સપ્લાય કરે છે
596 ટ્રેનોમાં 3081 POS મશીનો ઉપલબ્ધ છે અને POS મશીનો સાથે 4316 સ્ટેટિક યુનિટ આપવામાં આવ્યા છે
ભારતીય રેલવે પર ડિજિટલ ઈન્ડિયા પહેલને પ્રોત્સાહન આપવા માટે, રેલવે સ્ટેશનો પર કેટરિંગ એકમો દ્વારા ખાદ્યપદાર્થોની ખરીદી માટે વ્યવહારોની ડિજિટલ પદ્ધતિને પ્રોત્સાહન આપવામાં આવી રહ્યું છે અને 8878 સ્ટેટિક એકમોમાં ડિજિટલ ચુકવણીની સુવિધા છે. આ ઉપરાંત, હાથ ધરવામાં આવેલા પીઓએસ મશીનો કેટરિંગ એકમો પર આપવામાં આવી રહ્યા છે જે પ્રિન્ટેડ બિલ અને ઇન્વૉઇસેસ જનરેટ કરે છે જે હાથ ધરવામાં આવેલા વ્યવહારોની તમામ વિગતોને પ્રતિબિંબિત કરે છે અને ઓવરચાર્જિંગની ફરિયાદોને દૂર કરે છે. હાલમાં 596 ટ્રેનોમાં 3081 POS મશીનો ઉપલબ્ધ છે. POS મશીનો સાથે 4316 સ્ટેટિક યુનિટ આપવામાં આવ્યા છે.
ટ્રેનોમાં મુસાફરો માટે ઉપલબ્ધ વિકલ્પોની શ્રેણીને વિસ્તૃત કરવા માટે, ભારતીય રેલવે પર ઇ-કેટરિંગ સેવાઓ શરૂ કરવામાં આવી છે. ઇ-કેટરિંગ સેવાઓનું સંચાલન IRCTC દ્વારા કરવામાં આવે છે. મુસાફરો ઈ-ટિકિટ બુક કરાવતી વખતે અથવા ટ્રેનમાં મુસાફરી કરતી વખતે એપ/કૉલ સેન્ટર/વેબસાઈટ/1323 પર કૉલ કરીને તેમની પસંદગીનું ભોજન પ્રી-ઑર્ડર કરી શકે છે. ઈ-કેટરિંગ સેવા હાલમાં 1755 સેવા પ્રદાતાઓ દ્વારા 310 રેલવે સ્ટેશનો પર ઉપલબ્ધ છે. અને 14 ફૂડ એગ્રીગેટર્સ, દરરોજ સરેરાશ 41,844 ભોજન સપ્લાય કરે છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
પ્રધાનમંત્રીનું કાર્યાલય
પ્રધાનમંત્રીએ હિન્દી દિવસ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હિન્દી દિવસ પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"હિન્દીએ સમગ્ર વિશ્વમાં ભારતને વિશેષ સન્માન આપ્યું છે. તેની સાદગી, સરળતા અને સંવેદનશીલતા હંમેશા આકર્ષિત કરે છે. હિન્દી દિવસ પર, હું તે તમામ લોકોને મારા હૃદયપૂર્વક અભિનંદન આપું છું જેમણે તેને સમૃદ્ધ અને સશક્ત બનાવવામાં અથાક યોગદાન આપ્યું છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વિજ્ઞાન અને ટેકનોલોજી માટે શાંતિ સ્વરૂપ ભટનાગર પુરસ્કાર એનાયત કર્યા
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં વિજ્ઞાન ભવન ખાતે એક કાર્યક્રમમાં વર્ષ 2016, 2017 અને 2018 માટે શાંતિ સ્વરૂપ ભટનાગર પુરસ્કારો એનાયત કર્યા હતાં.
પ્રધાનમંત્રીએ પુરસ્કાર વિજેતાઓને અભિનંદન પાઠવતા જણાવ્યું હતું કે, વિજ્ઞાન, ટેકનોલોજી અને નવાચારને સમાજની આકાંક્ષાઓ અને જરૂરિયાતો સાથે જોડવી પડશે. તેમણે કહ્યું હતું કે, આપણી વૈજ્ઞાનિક સંસ્થાઓને ભવિષ્યની જરૂરિયાતો સાથે જોડવી જોઈએ તથા સ્થાનિક સમસ્યાઓનું સમાધાન શોધવા માટે પ્રયાસ કરવા માટે પ્રેરિત કરવી જોઈએ.
પ્રધાનમંત્રીએ બિગ ડેટા, મશીન લર્નિંગ, બ્લોક ચેન અને આર્ટિફિશિયલ ઇન્ટેલિજન્સ જેવા નવા અને વિકસતાં ક્ષેત્રોમાં સંશોધન અને વિકાસ માટેની જરૂરિયાત પર ભાર મૂક્યો હતો. તેમણે ઉમેર્યું હતું કે, નેશનલ મિશન ઓન ઇન્ટર ડિસ્પ્લિનરી સાયબર ફિઝિકલ સિસ્ટમ્સ આ ક્ષેત્રોમાં સંશોધન અને વિકાસમાં સુધારો કરશે. તેમણે વિજ્ઞાનીઓને ચોથી ઔદ્યોગિક ક્રાંતિનો લાભ લેવા અને ભારતને ઉત્પાદન, નોલેજ અને ટેકનોલોજી આધારિત ઉદ્યોગો માટે આંતરરાષ્ટ્રીય કેન્દ્ર બનાવશે એવી ટેકનોલોજીઓ વિકસાવવા માટે જણાવ્યું હતું.
પ્રધાનમંત્રીએ વિજ્ઞાનીકોની વૈશ્વિક કક્ષાની સિદ્ધિઓની પ્રશંસા કરી હતી તેમજ મર્યાદિત સંસાધનો સાથે કામ કરવા બદલ તેમને બિરદાવ્યાં હતાં. આ સંદર્ભમાં તેમણે ઇસરોનાં ભારતનાં મોટા પાયે સફળ થયેલા અંતરિક્ષ કાર્યક્રમો, ભારતીય ફાર્માસ્યુટિકલ ક્ષેત્ર અને વિવિધ સીએસઆઇઆર પહેલોની પ્રશંસનીય વૃદ્ધિનો ઉલ્લેખ કર્યો હતો.
પરંપરાથી પર થઈને વિચાર કરવાની જરૂરિયાત પર બોલતાં પ્રધાનમંત્રીએ કહ્યું હતું કે, વિજ્ઞાનીઓ અને સંશોધકોએ આંતર-શાખાકિય સંકલન માટેનો અભિગમ વિકસાવવો જોઈએ. પ્રધાનમંત્રીએ જણાવ્યું હતું કે, આ પ્રકારનાં અભિગમથી વિવિધ વૈજ્ઞાનિક પ્રશ્રો માટે ઝડપી અને શ્રેષ્ઠ સમાધાનો શોધવામાં મદદ મળશે.
પ્રધાનમંત્રીએ જણાવ્યું હતું કે, કેન્દ્ર સકારની નીતિનો ઉદ્દેશ દેશનાં નાગરિકો, લોકશાહી અને માગની લાભ લાભ લેવાનો છે. તેમણે ભારતમાં વિજ્ઞાન અને ટેકનોલોજીનાં ક્ષેત્રમાં નવાચારને પ્રોત્સાહન આપવા સરકારની વિવિધ પહેલોનો ઉલ્લેખ પણ કર્યો હતો.
વિજ્ઞાન અને ઔદ્યોગિક સંશોધન પરિષદનાં સ્થાપક ડાયરેક્ટર ડૉ. શાંતિ સ્વરૂપ ભટનાગરનાં નામે એનાયત થતો શાંતિ સ્વરૂપ ભટનાગર પુરસ્કાર દર વર્ષે વિજ્ઞાન અને ટેકનોલોજીની વિવિધ શાખાઓમાં ઉત્કૃષ્ટ કામ કરનાર ભારતીયને એનાયત થાય છે.
RP
(Visitor Counter : 309
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય ખેલ અને સાહસિક પુરસ્કાર, 2020ના વિજેતાઓને અભિનંદન આપ્યા
પ્રધાનમંત્રી શ્રી નરેન્દ્ર મોદીએ આજે રાષ્ટ્રીય ખેલ અને સાહસિક પુરસ્કાર, 2020ના વિજેતાઓને અભિનંદન આપ્યા.
પ્રધાનમંત્રીએ કહ્યું કે, “રાષ્ટ્રીય ખેલ અને સાહસિક પુરસ્કાર, 2020 એનાયત કરાયેલા તમામ પ્રતિભાશાળી રમતવીરોને અભિનંદન! આ રમતવીરો પાસેથી ઘણું શીખવાનું છે. તેમની સફળતા ઘણા ઉભરતા ખેલાડીઓને પ્રેરણા આપે છે. પુરસ્કાર વિજેતાઓને તેમના ભાવિ પ્રયાસો માટે શુભકામનાઓ."
Congratulations to all the talented sportspersons who have been conferred the National Sports and Adventure Awards 2020! There is much to learn from these athletes. Their successes inspire many budding sportspersons. Best wishes to the award winners for their future endeavours.
— Narendra Modi  August 29, 2020
SD/GP/BT
(
રસાયણ અને ખાતર મંત્રાલય
ખાતર વિભાગ અંતર્ગત કાર્યરત સરકારી એકમોએ પીએમ કેર્સ ફંડને રૂ. 27 કરોડથી વધારે રકમનું દાન કર્યું
રસાયણ અને ખાતર મંત્રાલય અંતર્ગત કાર્યરત ખાતર વિભાગને આધિન સરકારી કંપનીઓએ પ્રધાનમંત્રીના કટોકટીની સ્થિતિમાં નાગરિક સહાય અને રાહત  ભંડોળમાં રૂ. 27 કરોડથી વધારે રકમનું દાન કર્યું છે, જેનો ઉપયોગ કોવિડ-19 રોગચાળા સામે લડવા માટે થશે.
કેન્દ્રીય રસયાણ અને ખાતર મંત્રી શ્રી ડી. વી. સદાનંદ ગૌડાએ શ્રેણીબદ્ધ ટ્વીટ કરીને કહ્યું હતું કે, હું આ કંપનીઓનાં સીએમડીઓનો આભાર માનું છું, જેમણે કોવિડ-19 રોગચાળા સામે લડવા ભારત સરકારનાં પ્રયાસોને ટેકો આપવા મારી વિનંતીને માન આપ્યું છે.
શ્રી ગૌડાએ કહ્યું હતું કે, ખાતર કંપની ઇફકોએ પીએમ કેર્સમાં રૂ. 25 કરોડનું યોગદાન આપ્યું છે. હું આ સાથસહકાર બદલ ઇફકોનો આભાર માનું છું. એનાથી લાંબા ગાળે સરકારને કોરોના વાયરસનો સામનો કરવામાં અને રોગચાળાની અસરને ઓછી કરવામાં મદદ મળશે.
કેન્દ્રીય મંત્રીએ ક્રિભકોની પણ પ્રશંસા કરી હતી, જેણે એના સીએસઆર ફંડમાંથી પીએમ કેર્સમાં રૂ. 2 કરોડ રૂપિયાનું દાન કર્યું છે. તેમણે કહ્યું હતું કે, કોવિડ-19 રોગચાળાને પગલે ભારત સરકારે હાથ ધરેલા રાહતના પગલામાં આ રકમથી ટેકો મળશે.
એનએફએલ-કિસાન દ્વારા યોગદાનનો ઉલ્લેખ કરીને તેમણે કહ્યું હતું કે, મને એ જાહેર કરતાં ખુશી થાય છે કે, મારા મંત્રાલય હેઠળ કાર્યરત સરકારી એકમે એના સીએસઆર ફંડમાંથી રૂ. 63.94 લાખ રૂપિયાની રકમનું દાન પીએમ કેર્સમાં કર્યું છે. આ સાથસહકાર બદલ એનએફએલના સીએમડી મનોજ મિશ્રાનો આભાર.
શ્રી ગૌડાએ તેમના મંત્રાલયને આધિન કાર્યરત નફો કરતા તમામ સરકારી એકમોને તેમનું સીએસઆર ફંડ ને દાન કરવાની વિનંતી કરી હતી. તમામ સરકારી એકમોના સીએમડીને લખેલા પત્રમાં શ્રી ગૌડાએ જણાવ્યું હતું કે, ભારત સરકાર રોગચાળાનો ફેલાવો નિવારવા શક્ય તમામ પગલાં લઈ રહી છે, જોકે આ પ્રકારની જાહેર સ્વાસ્થ્યની કટોકટી સામે લડવા સમાજનાં તમામ વર્ગોના સહિયારા પ્રયાસની જરૂર છે એટલે હું તમને પીએમ કેર્સમાં તમારા સીએસઆર બજેટની શક્ય મહત્તમ રકમ પ્રદાન કરવા વિનંતી કરું છું.
તેમણે જણાવ્યું હતું કે, ભારતે કોઈ પણ પ્રકારની ઇમરજન્સીનો સામનો કરવાના મુખ્ય ઉદ્દેશ સાથે અથવા કોવિડ-19 રોગચાળા જેવા જોખમથી ઊભી થયેલી સ્થિતિનો સામનો કરવા પીએમ કેર્સ ફંડ ઊભું કરવામાં આવ્યું છે તથા કૉર્પોરેટ મંત્રાલયે સ્પષ્ટ કરી દીધી છે કે, આ કથિત ફંડમાં કોઈ પણ પ્રકારનું દાન કંપની ધારા, 2013 હેઠળ સીએસઆર ખર્ચ તરીકે ગણવામાં આવશે.
GP/RP
(Visitor Counter : 121
ગૃહ મંત્રાલય
કેન્દ્રીય ગૃહ મંત્રી અને સહકાર મંત્રી શ્રી અમિત શાહે RRRના 'નાટુ નાટુ' ગીત અને શોર્ટ ફિલ્મ 'ધ એલિફન્ટ વ્હીસ્પરર્સ' ને પ્રતિષ્ઠિત ઓસ્કાર એવોર્ડ જીતવા બદલ અભિનંદન પાઠવ્યા
ભારતીય સિનેમા માટે એક સીમાચિહ્નરૂપ દિવસ, કારણ કે આ ગીતે ઓસ્કાર એવોર્ડ જીતીને ઈતિહાસ રચ્યો છે, ગીત ભારતીયો તેમજ વિશ્વભરના સંગીત પ્રેમીઓના હોઠ પર હતું, ટીમ આરઆરઆરને અભિનંદન
'ધ એલિફન્ટ વ્હીસ્પરર્સ' ફિલ્મ હાથીઓને બચાવવાના ભારતના પ્રયાસોને મોખરે લાવે છે, આ એવોર્ડ ભારતીય ફિલ્મ ઉદ્યોગની સંભાવનાને રેખાંકિત કરે છે અને યુવા ફિલ્મ નિર્માતાઓને પ્રેરણા આપશે”
કેન્દ્રીય ગૃહ મંત્રી અને સહકાર મંત્રી શ્રી અમિત શાહે આરઆરઆરના 'નાટુ નાટુ' ગીત અને શોર્ટ ફિલ્મ 'ધ એલિફન્ટ વ્હીસ્પરર્સ'ને પ્રતિષ્ઠિત ઓસ્કાર એવોર્ડ જીતવા બદલ અભિનંદન પાઠવ્યા છે.
કેન્દ્રીય ગૃહમંત્રી અને સહકાર મંત્રીએ પોતાના ટ્વીટમાં કહ્યું, “ભારતીય સિનેમા માટે એક સીમાચિહ્નરૂપ દિવસ, કારણ કે 'નાટુ નાટુ' ગીતે ઓસ્કાર એવોર્ડ જીતીને ઈતિહાસ રચ્યો છે. આ ગીત ભારતીયો તેમજ વિશ્વભરના સંગીત પ્રેમીઓના હોઠ પર હતું. ટીમ RRR @ssrajamouli @mmkeeravaani @boselyricist @tarak9999 @AlwaysRamCharanને અભિનંદન.”
અન્ય એક ટ્વીટમાં શ્રી અમિત શાહે કહ્યું, “@EarthSpectrum અને @guneetmને શોર્ટ ફિલ્મ 'ધ એલિફન્ટ વ્હીસ્પરર્સ' માટે ઓસ્કાર જીતવા બદલ અભિનંદન. આ ફિલ્મ હાથીઓને બચાવવાના ભારતના પ્રયાસોને મોખરે લાવે છે. આ એવોર્ડ ભારતીય ફિલ્મ ઉદ્યોગની સંભાવનાને રેખાંકિત કરે છે અને યુવા ફિલ્મ નિર્માતાઓને પ્રેરણા આપશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 135
મંત્રીમંડળ
મંત્રીમંડળે ભારત અને કોસ્ટા રિકા વચ્ચે બાયોટેકનોલોજીનાં ક્ષેત્રમાં થયેલા લેટર ઓફ ઇન્ટેન્ટ ની જાણકારીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને કોસ્ટા રિકા વચ્ચે બાયોટેકનોલોજીનાં ક્ષેત્રમાં લેટર ઓફ ઇન્ટેન્ટ  પરકરાયેલા હસ્તાક્ષર વિશેજાણકારી આપવામાં આવી હતી.
આ એલઓઆઈ પર હસ્તાક્ષર બાયોટેકનોલોજીનાં ક્ષેત્રમાં શિક્ષણ, તાલીમ અને સંશોધનનાં ક્ષેત્રમાં નક્કર વ્યૂહાત્મક યોજનાવિકસાવવાવિજ્ઞાન અને ટેકનોલોજી ડિપ્લોમસીમાં નવીનતા લાવવાસહકારસ્થાપિત કરવા માટેનો એજન્ડા બનાવવા થયાં હતાં.
આ એલઓઆઈ માર્ચ, 2019માં થયાં હતાં.
J.Khunt/RP
(Visitor Counter : 130
યુવા બાબતો અને રમત મંત્રાલય
યુથ 20 ઈન્ડિયા સમિટ ક્લાઈમેટ ચેન્જ ફોકસ તરીકે યોજાશે
એમએસ યુનિવર્સિટી વડોદરા ખાતે યોજાનારી કોન્ફરન્સનું ઉદ્ઘાટન ગુજરાતના મુખ્યમંત્રી કરશે
ભારતના G20 પ્રેસિડેન્સીના ભાગરૂપે, 24-25 ફેબ્રુઆરી દરમિયાન વડોદરાની મહારાજા સયાજીરાવ યુનિવર્સિટી ખાતે યુથ 20 ઈન્ડિયા સમિટ 2023નું આયોજન કરવામાં આવ્યું છે. ભારત સરકારના યુવા બાબતો અને રમતગમત મંત્રાલય દ્વારા ગુજરાત સરકારના શિક્ષણ વિભાગના સંકલનમાં આયોજીત આ આંતરરાષ્ટ્રીય કોન્ફરન્સ ક્લાઈમેટ ચેન્જ અને ડિઝાસ્ટર રિસ્ક રિડક્શનઃ મેકિંગ સસ્ટેનેબિલિટી એ વે ઓફ લાઈફ પર ધ્યાન કેન્દ્રિત કરશે. 25મી ફેબ્રુઆરીના રોજ ઉદઘાટન સમારોહમાં ગુજરાતના મુખ્યમંત્રી શ્રી ભૂપેન્દ્ર પટેલ અને ગુજરાત સરકારના ઉચ્ચ અને ટેકનિકલ શિક્ષણ મંત્રી શ્રી ઋષિકેશ પટેલ અને ગૃહ, ઉદ્યોગ, રમતગમત અને રાજ્ય મંત્રી શ્રી હર્ષ સંઘવી મુખ્ય અતિથિ તરીકે ઉપસ્થિત રહેશે. આ કાર્યક્રમમાં યુવા સેવા, ગુજરાત સરકાર હાજરી આપશે. શ્રીમતી શુભાંગિની રાજે ગાયકવાડ, માનનીય ચાન્સેલર, ધ મહારાજા સયાજીરાવ યુનિવર્સિટી પણ આ પ્રસંગે હાજરી આપશે.
આ પરિષદમાં આબોહવા પરિવર્તન અને આપત્તિના જોખમ ઘટાડવાના ક્ષેત્રમાં યુવાનોની ભૂમિકા અને તકો; આબોહવા પરિવર્તન સંબંધિત સંશોધન, નવીનતા અને સ્ટાર્ટ-અપ; આબોહવા પરિવર્તન અને આપત્તિ જોખમ ઘટાડવા સંબંધિત શ્રેષ્ઠ પ્રથાઓ; સ્થિરતાને જીવનનો માર્ગ બનાવવો જેવા વિવિધ વિષયો પર ચર્ચા કરવામાં આવશે. ડો. તુમો કૌરાને, આર્બોનોટ ઓવાય લિમિટેડ, ફિનલેન્ડના પ્રમુખ, અન્ના લોબોગ્યુરેરો, ક્લોમ્બિયા, બ્રુસ કેમ્પબેલ, ડાયરેક્ટર, ક્લાઈમેટ ચેન્જ પર સીજીઆઈએઆર રિસર્ચ પ્રોગ્રામ, એગ્રીકલ્ચર એન્ડ ફૂડ સેક્યુટરી, ઈટાલી, આમગદ એલમાધી, ઈન્ટરનેશનલ વોટર એન્ડ નેચરલ રિસોર્સ મેનેજમેન્ટ સ્પેશિયાલિસ્ટ, ઓસ્ટ્રેલિયા, કોન્ફરન્સ દરમિયાન વોટર એન્ડ સેનિટેશન મેનેજમેન્ટ ઓર્ગેનાઈઝેશનના સીઈઓ ડૉ. જીન્સી રોય સંબોધન કરશે. યુએન સેક્રેટરી જનરલના યુથ એડવાઈઝરી ગ્રુપ ઓન ક્લાઈમેટ ચેન્જના સભ્ય શ્રીમતી અર્ચના સોરેંગ વેલેડિક્ટોરિયન સત્રને સંબોધશે.
કોન્ફરન્સના ભાગરૂપે, ભારતની સમૃદ્ધ વિવિધતા દર્શાવવા માટે પ્રતિનિધિઓ માટે હેરિટેજ વોક અને સાંસ્કૃતિક કાર્યક્રમોનું પણ આયોજન કરવામાં આવશે.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
પ્રધાનમંત્રીનું કાર્યાલય
પ્રધાનમંત્રીએ આર્જેન્ટિનાને FIFA વર્લ્ડ કપ ચેમ્પિયન બનવા બદલ અભિનંદન પાઠવ્યા
FIFA વર્લ્ડ કપમાં જુસ્સાદાર પ્રદર્શન માટે ફ્રાન્સને પણ અભિનંદન
પ્રધાનમંત્રી શ્રી નરેન્દ્ર મોદીએ આર્જેન્ટિનાને ફિફા વર્લ્ડ કપ ચેમ્પિયન બનવા બદલ અભિનંદન પાઠવ્યા છે. શ્રી મોદીએ FIFA વર્લ્ડ કપમાં જુસ્સાદાર પ્રદર્શન માટે ફ્રાન્સને પણ અભિનંદન પાઠવ્યા હતા.
પ્રધાનમંત્રીએ ટવીટ કર્યું;
"આને સૌથી રોમાંચક ફૂટબોલ મેચોમાંની એક તરીકે યાદ કરવામાં આવશે! #FIFAWorldCup ચેમ્પિયન બનવા બદલ આર્જેન્ટિનાને અભિનંદન! તેઓ ટૂર્નામેન્ટમાં શાનદાર રીતે રમ્યા છે. આર્જેન્ટિના અને મેસીના લાખો ભારતીય ચાહકો શાનદાર જીતનો આનંદ માણે છે! @alferdez"
"#FIFAWorldCup માં જુસ્સાદાર પ્રદર્શન માટે ફ્રાંસને અભિનંદન! તેઓએ ફૂટબોલ ચાહકોને તેમની કુશળતા અને ખેલદિલીથી ફાઈનલમાં જવાના માર્ગે પણ આનંદિત કર્યા. @EmmanuelMacron"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી અન્નને લોકપ્રિય બનાવવાના સમગ્ર ભારતમાં પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ શ્રી અન્નને લોકપ્રિય બનાવવા માટે સમગ્ર ભારતમાં હાથ ધરાયેલા પ્રયાસોની પ્રશંસા કરી છે.
પ્રધાનમંત્રી આસામ સચિવાલયમાં બાજરી કાફેના ઉદ્ઘાટન વિશે આસામના મુખ્ય મંત્રીના ટ્વીટ પર પ્રતિક્રિયા આપી રહ્યા હતા.
શ્રી મોદીએ ટ્વીટ કર્યું:
"શ્રી અન્નને લોકપ્રિય બનાવવા માટે સમગ્ર ભારતમાં હાથ ધરવામાં આવેલા આના જેવા વિવિધ પ્રયાસો જોઈને આનંદ થયો."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ તાજેતરમાં લોન્ચ કરાયેલ EOS-06 સેટેલાઇટની આકર્ષક તસવીરો શેર કરી
પ્રધાનમંત્રી શ્રી નરેન્દ્ર મોદીએ તાજેતરમાં લોન્ચ કરાયેલ EOS-06 ઉપગ્રહની તસવીરો શેર કરી છે. પ્રધાનમંત્રી શ્રીએ વધુમાં ઉમેર્યું હતું કે સ્પેસ ટેક્નોલોજીની દુનિયામાં આ પ્રગતિ ચક્રવાતની વધુ સારી આગાહી કરવામાં મદદ કરશે અને દરિયાકાંઠાના અર્થતંત્રને પણ પ્રોત્સાહન આપશે.
પ્રધાનમંત્રી શ્રીએ ટ્વીટ કર્યું;
“શું તમે તાજેતરમાં લોંચ થયેલા EOS-06 સેટેલાઇટમાંથી આકર્ષક તસવીરો જોઈ છે? ગુજરાતની કેટલીક સુંદર તસવીરો શેર કરી રહ્યાં છીએ. સ્પેસ ટેક્નોલોજીની દુનિયામાં આ પ્રગતિ અમને ચક્રવાતની વધુ સારી આગાહી કરવામાં મદદ કરશે અને આપણા દરિયાકાંઠાના અર્થતંત્રને પણ પ્રોત્સાહન આપશે.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ કેશવાનંદ ભારતીનું અવસાન થતાં શોક વ્યક્ત કર્યો; સમુદાય સેવા પ્રત્યેના તેમના યોગદાનને યાદ કર્યું
પ્રધાનમંત્રી શ્રી નરેન્દ્ર મોદીએ કેશવાનંદ ભારતીજીના અવસાન અંગે દુ:ખ વ્યક્ત કર્યું છે.
પ્રધાનમંત્રીએ કહ્યું, "આપણે પૂજ્ય કેશવાનંદ ભારતીજીને સમુદાયની સેવા અને અત્યંત ગરીબ લોકોના સશક્તિકરણ અંગેના તેમના યોગદાન માટે હંમેશા યાદ રાખીશું. તેઓ ભારતની સમૃદ્ધ સંસ્કૃતિ અને આપણા મહાન બંધારણ સાથે પ્રગાઢ રીતે જોડાયેલા હતા. તેઓ પેઢીઓ સુધી આપણને પ્રેરણા આપતા રહેશે. ઓમ શાંતિ."
We will always remember Pujya Kesavananda Bharati Ji for his contributions towards community service and empowering the downtrodden. He was deeply attached to India’s rich culture and our great Constitution. He will continue to inspire generations. Om Shanti.
— Narendra Modi  September 6, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રીની ફ્રાન્સના પ્રજાસત્તાકના પ્રધાનમંત્રી સાથે મુલાકાત
પ્રધાનમંત્રી શ્રી નરેન્દ્ર મોદીએ ફ્રાન્સના પ્રધાનમંત્રી એચ.ઇ. શ્રીમતી એલિઝાબેથ બોર્ન સાથે 13 જુલાઈ 2023ના રોજ મુલાકાત કરી.
નેતાઓએ આર્થિક અને વેપાર, ઊર્જા, પર્યાવરણ, શિક્ષણ, ગતિશીલતા, રેલવે, ડિજિટલ પબ્લિક ઈન્ફ્રાસ્ટ્રક્ચર, મ્યુઝોલોજી અને લોકો વચ્ચેના સંબંધો જેવા વિવિધ ક્ષેત્રોમાં સહકારને આગળ વધારવાની ચર્ચા કરી હતી.
બંને પક્ષોએ ભારત અને ફ્રાન્સ વચ્ચે બહુપક્ષીય સહયોગને વધુ ગાઢ બનાવવાની તેમની ઈચ્છાનો પુનરોચ્ચાર કર્યો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માર્ગ પરિવહન અને રાજમાર્ગ મંત્રાલય
અમર્યાદિત જવાબદારી માટે થર્ડ પાર્ટી ઈન્સ્યોરન્સ માટે બેઝ પ્રીમિયમને લગતું નોટિફિકેશન બહાર પાડવામાં આવ્યું
રોડ ટ્રાન્સપોર્ટ અને હાઈવે મંત્રાલયે, ઈન્સ્યોરન્સ રેગ્યુલેટરી એન્ડ ડેવલપમેન્ટ ઓથોરિટી ઓફ ઈન્ડિયા સાથે પરામર્શ કરીને, 25.05.2022ની સૂચના દ્વારા મોટર વાહન  નિયમો, 2022 પ્રકાશિત કર્યા છે. નિયમો 1લી જૂન, 2022થી અમલમાં આવશે.
ઉપરોક્ત નિયમોમાં, વાહનોના વિવિધ વર્ગો માટે અમર્યાદિત જવાબદારી માટે થર્ડ પાર્ટી વીમા માટે બેઝ પ્રીમિયમ સૂચિત કરવામાં આવ્યું છે. ઉપરોક્ત નિયમોમાં પ્રીમિયમમાં નીચેના ડિસ્કાઉન્ટની પણ મંજૂરી છે-
• શૈક્ષણિક સંસ્થાની બસો માટે 15% નું ડિસ્કાઉન્ટ આપવામાં આવ્યું છે
• વિન્ટેજ કાર તરીકે નોંધાયેલ ખાનગી કારને પ્રીમિયમના 50%ની ડિસ્કાઉન્ટેડ કિંમતની મંજૂરી આપવામાં આવી છે.
• પ્રીમિયમ પર લગભગ 15% અને 7.5% નું ડિસ્કાઉન્ટ ઇલેક્ટ્રિક અને હાઇબ્રિડ ઇલેક્ટ્રિક વાહનો માટે અનુક્રમે મંજૂરી આપવામાં આવી છે.
ગેઝેટ નોટિફિકેશન જોવા માટે અહીં ક્લિક કરો
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
પ્રધાનમંત્રીનું કાર્યાલય
ભારત-લક્ઝમબર્ગ વર્ચ્યુઅલ દ્વિપક્ષીય સમિટમાં પ્રધાનમંત્રીના પ્રારંભિક સંબોધનનો મૂળપાઠ
મહાનુભાવ, નમસ્કાર!
સૌ પ્રથમ, હું લક્ઝમબર્ગમાં કોવિડ-19 રોગચાળાના લીધે થયેલી જાનહાનિ માટે મારા તરફથી અને 130 કરોડ ભારતવાસીઓ વતી હ્રદયપૂર્વક સંવેદના વ્યક્ત કરું છું. અને આ મુશ્કેલ સમયમાં તમારા કુશળ નેતૃત્વને પણ અભિનંદન આપું છું.
મહાનુભાવ,
આજની વર્ચ્યુઅલ સમિટ મારા માટે ખૂબ મહત્વની છે. તમે અને હું વિવિધ આંતરરાષ્ટ્રીય મંચો પર મળતા રહ્યા છીએ, પરંતુ છેલ્લા બે દાયકામાં ભારત અને લક્ઝમબર્ગ વચ્ચે આ પહેલું ઔપચારિક શિખર સંમેલન છે.
આજે વિશ્વ કોવિડ-19 રોગચાળાના આર્થિક અને આરોગ્ય પડકારોથી ઝઝૂમી રહ્યું છે, ભારત-લક્ઝમબર્ગની ભાગીદારી બંને દેશો તેમજ બંને પ્રદેશોના પુનઃસ્થાપન માટે ઉપયોગી થઈ શકે છે. લોકશાહી, કાયદાનું શાસન અને સ્વતંત્રતા જેવા સમાન આદર્શો આપણા સંબંધો અને પરસ્પર સહયોગને મજબૂત બનાવે છે. ભારત અને લક્ઝમબર્ગ વચ્ચે આર્થિક આદાનપ્રદાન વધારવાની મોટી સંભાવના છે.
સ્ટીલ, નાણાકીય તકનીક, ડિજિટલ ડોમેન જેવા ક્ષેત્રોમાં આપણી વચ્ચે સારો સહયોગ છે - પરંતુ તેને આગળ લઈ જવાની અપાર સંભાવના છે. મને ખુશી છે કે થોડા દિવસો પહેલા અમારી અવકાશ એજન્સીએ લક્ઝમબર્ગના ચાર ઉપગ્રહો પ્રક્ષેપિત કર્યા હતા. અવકાશ ક્ષેત્રમાં પણ આપણે પરસ્પર વિનિમય વધારી શકીએ છીએ.
લક્ઝમબર્ગને આંતરરાષ્ટ્રીય સોલર એલાયન્સ - આઇએસએમાં જોડાવાની ઘોષણાને અમે આવકારીએ છીએ. અને આપત્તિ નિવારક માળખાકીય જોડાણમાં જોડાવા આમંત્રણ આપીએ છીએ.
મહામહિમ ગ્રાન્ડ ડ્યુકની આ વર્ષે એપ્રિલમાં ભારતની મુલાકાત કોવિડ-19ને કારણે મુલતવી રાખવામાં આવી હતી. અમે જલ્દીથી તેમનું ભારતમાં સ્વાગત કરવા માંગીએ છીએ. હું પણ ઈચ્છું છું કે તમે જલ્દીથી ભારત આવો.
મહાનુભાવ,
હવે હું તમને પ્રારંભિક સંબોધન માટે આમંત્રિત કરું છું.
SD/GP/BT
(
પ્રધાનમંત્રીનું કાર્યાલય
ઓડિશામાં તાલચેર ફર્ટીલાઈઝર પ્લાન્ટના શિલાન્યાસ પ્રસંગે પ્રધાનમંત્રીના સંબોધનનો મૂળપાઠ
મંચ પર વિરાજમાન ઓડિશાના રાજ્યપાલ પ્રોફેસર ગણેશીલાલજી, રાજ્યના મુખ્યમંત્રી, મારા મિત્ર શ્રીમાન નવીન પટનાયકજી, કેન્દ્રમાં મંત્રી પરિષદના મારા સાથી શ્રીમાન જુએલ ઓરમજી, શ્રી ધર્મેન્દ્ર પ્રધાનજી, સંસદમાં મારા સાથી શ્રી સતપતીજી, અહીંના ધારાસભ્ય બ્રજકિશોર પ્રધાનજી, અને મારા વ્હાલા ભાઈઓ અને બહેનો.
આના પછી મારે એક વિશાળ જનસભામાં બોલવાનું છે અને એટલા માટે હું તેની વિસ્તારપૂર્વકની ચર્ચા અહિં ન કરીને ખુબ ઓછા શબ્દમાં આ શુભ અવસરની, તેના પ્રત્યે મારી પ્રસન્નતા વ્યક્ત કરું છું અને સમય સીમામાં આ પ્રોજેક્ટને પૂર્ણ કરવાના સંકલ્પની સાથે હું સંલગ્ન તમામ લોકોને ખૂબ-ખૂબ શુભકામનાઓ આપું છું.
એક રીતે આ પુનરોદ્ધારનું કાર્ય કરવાનું મને સૌભાગ્ય મળ્યું છે. અનેક દાયકાઓ પહેલા જે સપનાઓ ગૂંથવામાં આવ્યા હતા, પરંતુ કોઈ ન કોઈ ખામીના કારણે તે બધા જ સપનાઓ ધ્વસ્ત થઇ ચુક્યા હતા. અને અહિંના લોકોએ પણ આશા છોડી દીધી હતી કે શું આ પ્રોજેક્ટને, આ ક્ષેત્રને પુનર્જીવન પ્રાપ્ત થઇ શકે છે ખરું?
પરંતુ અમે સંકલ્પ કર્યો છે દેશમાં નવી ઊર્જાની સાથે, નવી ગતિની સાથે દેશને નવી ઊંચાઈઓ પર લઇ જવાનો છે, અને તે સંકલ્પને સિદ્ધ કરવા માટે એવા અનેક વિશાળકાય પ્રોજેક્ટ, અનેક વિશાળકાય યોજનાઓ, અનેક વિશાળકાય પહેલો, તેમાં પણ ઊર્જા જોઈએ, તેમાં પણ ગતિ જોઈએ, તેમાં પણ સંકલ્પ શક્તિ જોઈએ અને તેનું જ પરિણામ છે કે લગભગ 13 હજાર કરોડ રૂપિયાના ખર્ચે આજે આ પ્રોજેક્ટના પુનરોદ્ધારનું અહિયાં પ્રારંભ થવા જઈ રહ્યો છે.
સંપૂર્ણ હિન્દુસ્તાનને માટે આ નવી ટેકનોલોજી છે. કોલ ગેસિફીકેશન દ્વારા અહીંના આ કાળા હીરાને એક નવી ટેકનોલોજી દ્વારા માત્ર આ ક્ષેત્રને જ નહી; દેશને પણ નવી દિશા મળવાની છે. દેશને બહારથીજે ગેસ લાવવો પડે છે, બહારથી યૂરિયા લાવવું પડે છે; તેનાથી પણ મુક્તિ મળશે અને બચત થશે.
આ ક્ષેત્રના નવયુવાનો માટે પણ આ રોજગારનો મોટો અવસર છે. આશરે સાડા ચાર હજાર લોકો આ પ્રોજેક્ટની સાથે જોડાશે અને તેના કારણે તેની આસપાસ પણ ઘણી બધી વ્યવસ્થાઓ વિકસિત થાય છે, જેનો લાભ અહિંયા મળશે.
વિકાસની દિશા કઈ રીતે બદલી શકાય તેમ છે – નીતિ સાફ હોય, નિયત દેશને માટે સમર્પિત હોય, ત્યારે નિર્ણયો પણ શ્રેષ્ઠ હોય છે. આપણા દેશમાં નવરત્ન, મહારત્ન, રત્ન – એવા અનેક સરકારી પીએસયુની ચર્ચા આપણે સાંભળતા આવ્યા છીએ. ક્યારેક સારા સમાચાર, તો ક્યારેક ખરાબ સમાચાર આવતા રહે છે. પરંતુ તેમને મિલાવીને એક નવશક્તિ બનીને કઈ રીતે કોઈ પ્રોજેક્ટને આગળ વધારી શકાય તેમ છે, તે એક નવું ઉદાહરણ દેશની સામે પ્રસ્તુત થશે કે જ્યારે દેશના આ પ્રકારના રત્ન એકઠા થઈને મહારત્ન એકત્રિત થઈને આ પ્રોજેક્ટની જવાબદારી લેશે અને તે સૌના નિષ્ણાતો, તે સૌનું ધન આ કામમાં લાગશે અને ઓડિશાના જીવનને અને દેશના ખેડૂતોની જરૂરિયાતોને પૂર્ણ કરવાનું કારણ બનશે.
મને જણાવવામાં આવ્યું છે, કારણ કે હું એવા પ્રોજેક્ટમાં જાઉં છું તો હું પુછુ છું કે ઉત્પાદનની તારીખ જણાવો. તેમણે મને 36 મહિના કહ્યાં છે. હું તમને વિશ્વાસ અપાવું છું કે 36 મહિના પછી હું ફરીથી અહિં તમારી વચ્ચે આવીશ અને તેનું ઉદઘાટન પણ તમારી વચ્ચે કરીશ. એ જ વિશ્વાસની સાથે હું ફરી એકવાર મુખ્યમંત્રીજીનો હૃદયથી આભાર વ્યક્ત કરીને આ મારી વાણીને અહિં વિરામ આપું છું.
ખુબૂ-ખૂબ આભાર!
RP
(Visitor Counter : 54
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 199. 98 કરોડને પાર
12-14 વર્ષની વય જૂથ માટે 3 .79 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,43,449
છેલ્લા 24 કલાકમાં 20,528 દૈનિક નવા કેસ નોંધાયા
સાજા થવાનો દર હાલમાં 98.47%
સાપ્તાહિક પોઝિટિવિટી દર 4.55%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 199.98 Cr  ને વટાવી ગયું છે. આ 2,62,86,177 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.79 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,10,322
|
|
બીજો ડોઝ
|
|
1,00,79,660
|
|
સાવચેતી ડોઝ
|
|
60,21,211
|
|
FLWs
|
|
પ્રથમ ડોઝ
|
|
1,84,27,518
|
|
બીજો ડોઝ
|
|
1,76,52,093
|
|
સાવચેતી ડોઝ
|
|
1,14,59,871
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,79,82,251
|
|
બીજો ડોઝ
|
|
2,62,02,322
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,08,43,400
|
|
બીજો ડોઝ
|
|
5,01,13,916
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,88,87,272
|
|
બીજો ડોઝ
|
|
50,58,64,044
|
|
સાવચેતી ડોઝ
|
|
62,19,363
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,35,68,118
|
|
બીજો ડોઝ
|
|
19,45,59,339
|
|
સાવચેતી ડોઝ
|
|
45,13,607
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,73,60,055
|
|
બીજો ડોઝ
|
|
12,15,70,899
|
|
સાવચેતી ડોઝ
|
|
2,81,53,836
|
|
સાવચેતી ડોઝ
|
|
5,63,67,888
|
|
કુલ
|
|
1,99,98,89,097
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,43,449 થયો છે. દેશના કુલ પોઝિટિવ કેસના 0.33% સક્રિય કેસ છે.
પરિણામે, ભારતનો રિકવરી રેટ 98.47% છે. છેલ્લા 24 કલાકમાં 17,790 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,30,81,441 છે.
છેલ્લા 24 કલાકમાં 20,528 નવા કેસ નોંધાયા છે.
છેલ્લા 24 કલાકમાં કુલ 3,92,569 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.94 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.55% છે અને દૈનિક સકારાત્મકતા દર 5.23% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 101
પ્રધાનમંત્રીનું કાર્યાલય
પ્રધાનમંત્રીએ શ્રી પીયૂષ ગોયલના નિવાસસ્થાને ગણેશ ચતુર્થીની ઉજવણીમાં ભાગ લીધો
પ્રધાનમંત્રી શ્રી નરેન્દ્ર મોદીએ આજે  કેન્દ્રીય મંત્રી શ્રી પીયૂષ ગોયલના નિવાસસ્થાને ગણેશ ચતુર્થીની ઉજવણીમાં ભાગ લીધો હતો.
પ્રધાનમંત્રીએ ટ્વિટ કર્યું કે, "ગણેશ ચતુર્થીના શુભ અવસર પર, મારા સાથીદાર @PiyushGoyal જીના ઘરે કાર્યક્રમમાં ગયો હતો. ભગવાન શ્રી ગણેશના આશીર્વાદ હંમેશા આપણા પર રહે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી પીવી નરસિમ્હા રાવને તેમની જન્મજયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી પીવી નરસિમ્હા રાવને તેમની જન્મજયંતી પર યાદ કર્યા.
પ્રધાનમંત્રીએ ટ્વીટ કર્યું;
“શ્રી પીવી નરસિમ્હા રાવજીને તેમની જન્મજયંતી પર યાદ કરીએ છીએ. ભારતના વિકાસ માટે તેમનું દૂરદર્શી નેતૃત્વ અને પ્રતિબદ્ધતા નોંધપાત્ર હતા. આપણે આપણા રાષ્ટ્રની પ્રગતિમાં તેમના અમૂલ્ય યોગદાનનું સન્માન કરીએ છીએ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(